CELEX: C2006/281/11
Language: fi
Date: 2006-11-18 00:00:00
Title: Asia C-353/04: Yhteisöjen tuomioistuimen tuomio (ensimmäinen jaosto) 7.9.2006 (Bundesfinanzhofin (Saksa) esittämä ennakkoratkaisupyyntö) — Nowaco Germany GmbH v. Hauptzollamt Hamburg-Jonas (Asetukset (ETY) N:o 1538/91 ja (ETY) N:o 3665/87 — Yhteisön tullikoodeksi — Vientituki — Myöntämisedellytykset — Virheetön, kunnollinen ja myyntikelpoinen laatu — Tullimenettely — Vienti-ilmoitus — Fyysinen tarkastus — Näyte — Virheellisten yksikköjen sallittu määrä — Yhdenmukainen laatu — Viejän ja tulliviranomaisen oikeudet ja velvollisuudet — Siipikarjanliha)

18.11.2006   
            
            
               FI
            
            
               Euroopan unionin virallinen lehti
            
            
               C 281/7
            
         Yhteisöjen tuomioistuimen tuomio (ensimmäinen jaosto) 7.9.2006 (Bundesfinanzhofin (Saksa) esittämä ennakkoratkaisupyyntö) — Nowaco Germany GmbH v. Hauptzollamt Hamburg-Jonas
   (Asia C-353/04) (1)
   
   (Asetukset (ETY) N:o 1538/91 ja (ETY) N:o 3665/87 - Yhteisön tullikoodeksi - Vientituki - Myöntämisedellytykset - Virheetön, kunnollinen ja myyntikelpoinen laatu - Tullimenettely - Vienti-ilmoitus - Fyysinen tarkastus - Näyte - Virheellisten yksikköjen sallittu määrä - Yhdenmukainen laatu - Viejän ja tulliviranomaisen oikeudet ja velvollisuudet - Siipikarjanliha)
   (2006/C 281/11)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantaja: Nowaco Germany GmbH
   
      Vastaaja: Hauptzollamt Hamburg-Jonas
   Oikeudenkäynnin kohde
   Ennakkoratkaisupyyntö — Bundesfinanzhof — Siipikarjanlihan kaupan pitämisen vaatimuksista 5 päivänä kesäkuuta 1991 annetun komission asetuksen (ETY) N:o 1538/91 (EYVL L 143, s. 11) ja yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (EYVL L 302, s. 1) 70 artiklan 1 kohdan tulkinta –Pakastettuja kanoja koskeva vientitukihakemus — Edellytys, joka koskee tuotteen virheetöntä, aitoa ja myyntikelpoista laatua, tilanteessa, jossa näytteiden tutkiminen on osoittanut, että osa kanoista ei täytä asetuksen N:o 1538/91 6 artiklassa asetettuja vaatimuksia
   Tuomiolauselma
   
               1)
            
            
               Asetuksen N:o 1906/90 soveltamista koskevista yksityiskohtaisista säännöistä 5.6.1991 annetun komission asetuksen (ETY) N:o 1538/91, sellaisena kuin se on muutettuna 4.6.1996 annetulla komission asetuksella (EY) N:o 1000/96, 6 ja 7 artiklan säännöksiä, joissa vahvistetaan vähimmäislaatuvaatimukset ja sallitut poikkeamat, sovelletaan määritettäessä sitä, onko tavara, jolle haetaan vientitukea, ”laadultaan virheetön, kunnollinen ja myyntikelpoinen”.
            
         
               2)
            
            
               
                           a)
                        
                        
                           Pääasian kaltaisissa olosuhteissa yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92, sellaisena kuin se on muutettuna 19.12.1996 annetulla Euroopan parlamentin ja neuvoston asetuksella (EY) N:o 82/97, 70 artiklaa sovelletaan, jollei siinä säädetyn tutkimuksen sääntöjenmukaisuudesta muuta johdu, määritettäessä, onko tavara, jolle haetaan vientitukea, ”laadultaan virheetön, kunnollinen ja myyntikelpoinen”.
                        
                     
                           b)
                        
                        
                           Asetuksen N:o 2913/92, sellaisena kuin se on muutettuna asetuksella N:o 82/97, 70 artiklan 1 kohdan ensimmäisessä alakohdassa säädettyä yhdenmukaisen laadun olettamaa ei sovelleta tilanteessa, jossa otetun näytteen koko ei ole riittävä asetuksen N:o 1538/91 7 artiklan kannalta.
                        
                     
         
               3)
            
            
               Pääasian kaltaisissa olosuhteissa kansallisten hallinnollisten ja oikeudellisten viranomaisten asiana on selvittää tosiseikat ja ottaa huomioon kaikki todisteet. Näihin todisteisiin voivat kuulua saatavilla olevat näytteet, mutta myös muita todisteita eli erityisesti fyysisestä tarkastuksen toimittaneen toimivaltaisen virkamiehen yhteisön lainsäädännön mukaisesti tekemät selostukset. Jos tosiseikkoja ei voida selvittää siten, että oikeus tuen saamiseen voidaan ratkaista niiden perusteella, kansallisen tuomioistuimen asiana on arvioida viejän ja tulliviranomaisen menettely selvittämällä, missä määrin kumpikin on käyttänyt oikeuksiaan ja täyttänyt velvollisuutensa, ja tehdä asianmukaiset johtopäätökset siltä osin, onko oikeus vientitukeen olemassa.
            
         
      (1)  EUVL C 262, 23.10.2004.